Udelukket fra amnestien efter oprørets undertrykkelse valgtes han 1853 til borgmester i Buxtehude, men da den danske regering intervenerede, fordi han ikke var løst fra sit undersåtsforhold, nægtede den hannoveranske regering at stadfæste hans valg. 1854 udgav han bogen "Die Bürgermeister-Wahl in Buxtehude von dem in der Verbannung zum Bürgermeister erwählten Gülich" (Hoffmann &amp; Campe, Hamburg 1854) om denne sag. 1859 blev han preussisk kredsretsråd i Bergen på Rügen, tog 1876 sin afsked og døde der 2. april 1877.